ประกาศนายทะเบียนประจำจังหวัดเชียงรายประกาศนายทะเบียนประจำจังหวัดเชียงรายเรื่องมอบหมายอำนาจหน้าที่ของนายทะเบียนประจำจังหวัดเชียงรายให้ข้าราชการกรมการขนส่งทางบกกระทำการแทนพ.ศ. ๒๕๕๘ โดยที่ได้มีประกาศใช้บังคับพระราชบัญญัติการขนส่งทางบก พ.ศ. ๒๕๒๒(ฉบับที่ ๑๒) พ.ศ. ๒๕๕๗ ซึ่งมีผลทำให้นายทะเบียนประจำจังหวัดมีอำนาจหน้าที่เพิ่มเติมในการปฏิบัติการให้เป็นไปตามกฎหมายดังกล่าวดังนั้นเพื่อให้การปฏิบัติหน้าที่ราชการเป็นไปด้วยความสะดวกรวดเร็วสามารถอำนวยประโยชน์ให้แก่ประชาชนยิ่งขึ้นอาศัยอำนาจตามความในมาตรา ๖ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก พ.ศ. ๒๕๒๒ (ฉบับที่ ๑๒) พ.ศ. ๒๕๕๗นายทะเบียนประจำจังหวัดเชียงรายจึงมอบหมายอำนาจหน้าที่ของนายทะเบียนประจำจังหวัดเชียงรายให้ข้าราชการกรมการขนส่งทางบกกระทำการแทนดังต่อไปนี้ข้อ ๑ ประกาศนี้เรียกว่า ประกาศนายทะเบียนประจำจังหวัดเชียงราย เรื่องมอบหมายอำนาจหน้าที่ของนายทะเบียนประจำจังหวัดเชียงรายให้ข้าราชการกรมการขนส่งทางบกกระทำการแทนพ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้หัวหน้ากลุ่มวิชาการขนส่งเป็นผู้กระทำการแทนในส่วนที่เกี่ยวกับ(๑) การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดเชียงราย ดังนี้(ก) การบรรจุรถ(ข) การเปลี่ยนรถ(ค) การถอนรถ(๒) การประกอบการขนส่งไม่ประจำทางและการขนส่งส่วนบุคคลซึ่งมีท้องที่ทำการขนส่งภายในเขตจังหวัดเชียงราย ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไข ในกรณีที่มิได้นำรถเข้าดำเนินการทางทะเบียนภายในระยะเวลาที่กำหนด(๓) การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดเชียงรายกระทำการ ดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒(๔) การอนุญาตให้ผู้ได้รับใบอนุญาตประกอบการขนส่งไม่ประจำทาง และการขนส่งส่วนบุคคลซึ่งมีท้องที่ทำการขนส่งภายในเขตจังหวัดเชียงราย ใช้รถผิดประเภทเป็นการชั่วคราวตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(๕) การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก) สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดเชียงรายเปลี่ยนแปลงเส้นทางการเดินรถเวลาและจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์ เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดเชียงราย ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวก หรือให้มีรถเพียงพอแก่การขนส่ง ตามมาตรา ๔๑แห่งพระราชบัญญัติการขนส่งทางบก พ.ศ. ๒๕๒๒(๖) การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง(๗) การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดเชียงรายผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดเชียงรายหรือผู้จัดการและพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓) แห่งพระราชบัญญัติการขนส่งทางบกพ.ศ. ๒๕๒๒(๘)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๙)การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา ๘๔ แห่งพระราชบัญญัติการขนส่งทางบก พ.ศ. ๒๕๒๒ข้อ ๔ ให้หัวหน้าฝ่ายทะเบียนและภาษีรถเป็นผู้กระทำการแทนในส่วนที่เกี่ยวกับ(๑) การดำเนินการทางทะเบียนและภาษีรถ ดังนี้(ก) การจดทะเบียนรถ(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลายหรือชำรุดในสาระสำคัญ(๒) การมอบหมายอำนาจหน้าที่ในข้อ ๓ (๘) (๙)ข้อ ๕ ให้หัวหน้าฝ่ายใบอนุญาตขับรถเป็นผู้กระทำการแทนในส่วนที่เกี่ยวกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(๑) การออกใบอนุญาต(๒) การต่ออายุใบอนุญาต(๓) การออกใบแทนใบอนุญาต(๔) การสั่งพักใบอนุญาต(๕) การเพิกถอนใบอนุญาตข้อ ๖ ให้หัวหน้าฝ่ายตรวจสภาพรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๓ (๘) (๙)และข้อ ๔ (๑) (จ)ข้อ ๗ ให้หัวหน้าสำนักงานขนส่งจังหวัดเชียงรายสาขาอำเภอเทิง หัวหน้าสำนักงานขนส่งจังหวัดเชียงราย สาขาอำเภอเวียงป่าเป้าและหัวหน้าสำนักงานขนส่งจังหวัดเชียงราย สาขาอำเภอพานเป็นผู้กระทำการแทน (ในเขตพื้นที่ความรับผิดชอบ) ในส่วนที่เกี่ยวกับการมอบหมายอำนาจหน้าที่ในข้อ๔ (๑) (ข) (ค) (ง) (จ) (ฉ) (ช) (ซ) และข้อ ๕ข้อ ๘ ให้นักวิชาการขนส่งเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๓ (๑) และข้อ ๓(๒) (ฉ) (ช) (ซ) (ฌ)ข้อ ๙ ให้เจ้าพนักงานขนส่งชำนาญงานเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๔ (๑) (ข) (ค)(ง) (จ) (ฉ) (ช) (ซ) และข้อ ๕ (๒) (๓)ประกาศณ วันที่ ๑๙ ตุลาคม พ.ศ. ๒๕๕๘สุกัญญาศิริโภคากิจนายทะเบียนประจำจังหวัดเชียงรายปริยานุช/จัดทำ๒๔ พฤศจิกายน๒๕๕๘วิศนี/ตรวจ๒๑ ธันวาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๓๐๒ ง/หน้า ๑๖/๑๙ พฤศจิกายน ๒๕๕๘